Борис Младенов-Young
Започна футболният мач…

chitanka.info

Започна футболният мач

и още в първата атака

един противников играч

внезапно с гол ни „суровака“.

И тази ненадейна вест

до всеки българин достигна;

вълна от болка и протест

в сърцата скръбни се надигна.

Но вместо да даде отпор

и истински да заиграе,

прехваленият наш отбор

не спря за миг да се мотае.

Не мач, играеше кадрил

и втори гол не го раздруса,

а нас тоз футболен резил

ни хвърли в траур и покруса.

София — 1979 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.